જયારે હું ૧૧ ઓકટોબર, ૨૦૦૬ના રોજ મુંબઈમાં હતો ત્યારે તહવ્વુર રાણાએ રૂ. ૬૬,૬૦૫ આપ્યા હતા. વિડિયો કોન્ફરન્સિંગ મારફતે રજૂઆત દરમિયાન હેડલીએ કોર્ટને જણાવ્યું હતું કે તહવ્વુર રાણાને મેં જપાકિસ્તાન પરત જવા જણાવ્યું હતું કે જેથી તે ખુદ સુરક્ષિત રહે. આ કેસની સુનાવણી દરમિયાન આતંકી અબુ ઝુંડાલના વકીલ વહાબખાને હેડલીને વધુ પડતું મહત્ત્વ સામે વાંધો ઉઠાવ્યો હતો. વહાબ ખાને જણાવ્યું હતું કે કોઈ પણ સવાલનો જવાબ આપતા પહેલા હેડલી અમેરિકન કોર્ટની સુનાવણીને ટાંકે છે જે યોગ્ય નથી. તેમણે સુનાવણી દરમિયાન હેડલીની સ્ટાર બકસ કોફી પીવા સામે પણ વિરોધ કર્યો હતો.